open-index/open-wikipedia-markdown huggingface dataset:
Καζίμ (ποταμός)

Ο **Καζίμ** (ρωσ. Казым) είναι ποταμός της ασιατικής Ρωσίας, στον Αυτόνομο θύλακα της Χαντίας-Μανσίας. Ο ποταμός έχει μήκος 659 χιλιόμετρα και η λεκάνη απορροής του έχει έκταση 35.600 τετραγωνικά χιλιόμετρα. Η μέση ροή του είναι 267 κυβικά μέτρα ανά δευτερόλεπτο. Η πόλη Μπελογιάρσκι είναι κτισμένη στην όχθη του Καζίμ.

## Ρους
Ο Καζίμ είναι δεξιός παραπόταμος του μεγάλου ποταμού Ομπ. Πηγάζει στη λοφώδη περιοχή που είναι γνωστή ως Σιβηριανό Ουβάλ. Διαρρέει το βόρειο μέρος της Δυτικής Σιβηρικής Πεδιάδας, σχηματίζοντας μαιάνδρους σε μια πολύ βαλτώδη κοιλάδα. Η λεκάνη του έχει πολλές λίμνες, μεταξύ των οποίων τη σχετικώς μεγάλη Σορούμ-Λορ και τη Σαράν-Χο-Λορ. Το νερό του Καζίμ προέρχεται κυρίως από το λιώσιμο χιονιού. Ο ποταμός παγώνει μέσα στο πρώτο μισό του Νοεμβρίου και η επιφάνειά του αρχίζει να λιώνει μέσα στο δεύτερο μισό του Μαΐου.

## Παραπομπές


Κατηγορία:Ποταμοί της Ρωσίας
Κατηγορία:Αυτόνομος θύλακας της Χαντίας - Μανσίας
Τρομυόγκαν

Ο **Τρομυόγκαν** (ρωσ. Тромъёган), ονομασία που στις χαντικές και μανσικές γλώσσες σημαίνει «Ποταμός του Θεού», είναι ποταμός της ασιατικής Ρωσίας, στον Αυτόνομο θύλακα της Χαντίας-Μανσίας. Ο ποταμός έχει μήκος 581 χιλιόμετρα και η λεκάνη απορροής του έχει έκταση 55.600 τετραγωνικά χιλιόμετρα.

Ο Τρομυόγκαν είναι δεξιός παραπόταμος του μεγάλου ποταμού Ομπ. Πηγάζει στη λοφώδη περιοχή που είναι γνωστή ως Σιβηριανό Ουβάλ. Ο κυριότερος παραπόταμός του είναι ο σχεδόν ίσου μήκους (544 χιλιόμετρα) Αγκάν.

## Παραπομπές


Κατηγορία:Ποταμοί της Ρωσίας
Κατηγορία:Αυτόνομος θύλακας της Χαντίας - Μανσίας
Φοίβη Αγγελίδη

Η **Φοίβη Αγγελίδη** είναι Ελληνίδα διεθνής πολίστρια, μέλος της Εθνικής ομάδας υδατοσφαίρισης γυναικών της Ελλάδας.

Η Αγγελίδη αγωνίζεται στον Ναυτικό Όμιλο Βουλιαγμένης και είναι παράλληλα φοιτήτρια στην Οδοντιατρική Σχολή του ΕΚΠΑ.

Η Αγγελίδη συμμετείχε για πρώτη φορά με την εθνική ομάδα στο Παγκόσμιο Κύπελλο Υδατοσφαίρισης Γυναικών 2025 Η Ελλάδα νίκησε την Ιταλία στα προημιτελικά, την Ολλανδία στα ημιτελικά και την Ουγγαρία στον τελικό, κατακτώντας το χρυσό μετάλλιο..

## Παραπομπές


## Εξωτερικοί σύνδεσμοι
* Επέστρεψαν τα «χρυσά» κορίτσια της Εθνικής - ΚΟΕ

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες Εθνικής Ελλάδας
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Ορνιάς Λασιθίου

Ο **Ορνιάς** είναι ακατοίκητος οικισμός της Κοινότητος Μύθων του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Βρίσκεται προς τα δυτικά όρια με την Περιφερειακή Ενότητα Ηρακλείου, σε υψόμετρο 370 μέτρα ενώ απέχει περίπου 32 χιλιόμετρα Δ.-ΒΔ. της Ιεράπετρας και 6 χιλιόμετρα Α.-ΝΑ. από τους Μύθους. 

Απογράφεται επίσημα, για πρώτη φορά ως ξεχωριστός οικισμός το 1991 στην κοινότητα Μύθων. Σύμφωνα με το σχέδιο Καλλικράτης μαζί με τους Μύθους, το Καρύδι, τον Μινό και την Συκιά αποτελούν την κοινότητα Μύθων που υπάγεται στη Δημοτική Ενότητα Ιεράπετρας του Δήμου Ιεράπετρας ενώ σύμφωνα με την απογραφή 2021 δεν έχει μόνιμους κατοίκους ενώ με αυτήν του 2011 είχε 1.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Τσεσμελή Σερρών

Το **Τσεσμελή** είναι πρώην οικισμός στον σημερινό Δήμο Ηρακλείας της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 620 μέτρων, στους δυτικούς πρόποδες των ορέων Βροντούς, σε απόσταση 5,5 χλμ. βόρεια-βορειοανατολικά από το Μελενικίτσι Σερρών.

## Ιστορία

### Οθωμανική περίοδος
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης. Η ονομασία *Τσεσμελή* προέρχεται από τη λέξη *çeşme*, που στην τουρκική γλώσσα σημαίνει βρύση ή πηγή. Σύμφωνα με τη δημογραφική μελέτη *«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»* που εκδόθηκε το 1878 στην Κωνσταντινούπολη, το 1873 ο οικισμός αποτελούνταν από 37 σπίτια και 95 κατοίκους. Στην *«Εθνολογική Στατιστική των Βιλαετίων Θεσσαλονίκης και Μοναστηρίου»* του Αθανάσιου Χαλκιόπουλου, που εκδόθηκε το 1910 στην Αθήνα, αναφέρεται με πληθυσμό 120 μουσουλμάνων κατοίκων.

### Σύγχρονη ιστορία
Με το τέλος των Βαλκανικών Πολέμων ο οικισμός περιήλθε στην ελληνική επικράτεια. Κάτοψή του αποτυπώθηκε σε βρετανικό στρατιωτικό χάρτη κατά την περίοδο του Μακεδονικού Μετώπου του Α΄ Παγκοσμίου Πολέμου, σύμφωνα με τον οποίο, το 1917 αποτελούνταν από 28 κτήρια. Το 1920 προσαρτήθηκε στη νεοσύστατη κοινότητα Μελεγκιτσίου (Μελενικίτσι) της Υποδιοίκησης Σερρών του νομού Σερρών, μαζί με τα χωριά Βίσιανη και Χριστός (Άνω Χριστός).****** Κατά την απογραφή του ίδιου έτους καταγράφηκαν 112 κάτοικοι.

Με το τέλος του ελληνοτουρκικού πολέμου του 1919-1922 και την υποχρεωτική ανταλλαγή πληθυσμών του 1923, οι κάτοικοι του Τσεσμελή μετανάστευσαν στην Τουρκία και ο οικισμός εγκαταλείφθηκε. Σύμφωνα με στοιχεία της Επιτροπής Αποκαταστάσεως Προσφύγων, τη δεκαετία του 1920 προωθήθηκαν στον πρώην οικισμό τουλάχιστον 20 οικογένειες Ελλήνων προσφύγων. Ωστόσο, εξαιτίας της έλλειψης ευνοϊκών συνθηκών διαβίωσης, αυτοί εγκαταστάθηκαν σε χαμηλότερο υψόμετρο, περίπου 1,3 χλμ. δυτικά-νοτιοδυτικά του Τσεσμελή, όπου ίδρυσαν έναν νέο οικισμό, τη Νεράιδα. Ο νέος αυτός οικισμός αποτέλεσε ουσιαστικά τη συνέχεια του Τσεσμελή.

Τα ερείπια του εγκαταλελειμμένου οικισμού διακρίνονται σε αεροφωτογραφίες της Γεωγραφικής Υπηρεσίας Στρατού από την περίοδο 1945-1960. Την περίοδο της στρατιωτικής δικτατορίας στην Ελλάδα, στα πλαίσια εξελληνισμού των γεωγραφικών ονομάτων, το τοπωνύμιο *Ερείπια Τσεσμελή* μετονομάστηκε σε *Ερείπια*, ενώ η γειτονική κορυφή *Τσεσμελή* σε *Βρύσες*.****** Σήμερα, στη θέση του πρώην οικισμού εντοπίζονται σε λιθοσωρούς τα ερείπια των σπιτιών που υπήρχαν κάποτε εκεί.

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Ηρακλείας
Ζάχον

Το **Ζάχον** (ουγγρικά: Záhony) είναι πόλη στην κομητεία Σάμπολτς-Σάτμαρ-Μπέρεγκ, στη Βόρεια Μεγάλη Πεδιάδα, στην ανατολική Ουγγαρία.

Καλύπτει έκταση 7 τετραγωνικών χιλιομέτρων και έχει πληθυσμό 4675 κατοίκους (2005). Βρίσκεται πλησίον των ουκρανικών συνόρων (στο Τσοπ και το Σολομόνοβο) και αποτελούσε τμήμα της κομητείας Ουνγκ πριν από τη Συνθήκη του Τριανόν. Εδώ βρίσκονται οι οδικές και σιδηροδρομικές συνοριακές διαβάσεις προς την Ουκρανία. Η ουκρανική πόλη απέναντι από τα σύνορα είναι η Τσοπ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγγαρίας
Κομητεία Γκλάσκοκ (Τέξας)

Η **Κομητεία Γκλάσκοκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1,169 κάτοικοι. Η διοικητική πρωτεύουσα (*έδρα*) είναι το Γκάρντεν Σίτι. 

Η κομητεία δημιουργήθηκε το 1827 και αργότερα οργανώθηκε το 1869. Ονομάστηκε από τον Τζορτζ Ουάσινγκτον Γκλάσκοκ, έναν πρώιμο οικιστή της περιοχής του Ώστιν του Τέξας.  

Η κομητεία Γκλάσκοκ περιλαμβάνεται στην Μικροπολιτική Στατιστική Περιοχή του Μπιγκ Σπρινγκ, του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 901 τετραγωνικών μιλίων (2.330 τ.χλμ), εκ των οποίων τα 900 τετραγωνικά μίλια (2.300 τ.χλμ) είναι γη και τα 0,9 τετραγωνικά μίλια (2,3 τ.χλμ) καλύπτονται από ύδατα (λίμνες, ποτάμια).Το κοίτασμα Σπραμπέρι, το 2009 ήταν το τρίτο μεγαλύτερο πετρελαϊκό κοίτασμα στις Ηνωμένες Πολιτείες με βάση τα υπόλοιπα αποθέματα, βρίσκεται πίσω από μεγάλο μέρος της κομητείας.

### Γειτονικές κομητείες
*Κομητεία Χάουαρντ (βόρεια)
*Κομητεία Στέρλινγκ  (ανατολικά)
*Κομητεία Ρήγκαν  (νότια)
*Κομητεία Άπτον  (νοτιοδυτικά)
*Κομητεία Μίντλαντ  (δυτικά)
*Κομητεία Μάρτιν  (βορειοδυτικά)

## Παραπομπές


Κατηγορία:Κομητείες του Τέξας
Κομητεία Γκονζάλες (Τέξας)

Η **Κομητεία Γκονζάλες** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 19,653 κάτοικοι. Η διοικητική πρωτεύουσα (*έδρα*) είναι το Γκονζάλες. Η κομητεία δημιουργήθηκε το 1836 και οργανώθηκε το επόμενο έτος.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.070 τετραγωνικών μιλίων (2.800 τ.χλμ), εκ των οποίων 3,2 τετραγωνικά μίλια (8,3 τ.χλμ ) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Μπάστροπ (βόρεια)
* Κομητεία Φαγιέτ (βορειοανατολικά)
* Κομητεία Λαβάκα (ανατολικά)
* Κομητεία ΝτεΓουίτ (νοτιοανατολικά)
* Κομητεία Κάρνες (νότια)
* Κομητεία Γουίλσον (νοτιοδυτικά)
* Κομητεία Γουαδελούπη (δυτικά)
* Κομητεία Κάλντγουελ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Γουίνκλερ (Τέξας)

Η **Κομητεία Γουίνκλερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 7,791 κάτοικοι. Η διοικητική πρωτεύουσα (*έδρα*) είναι το  ΚέρμιτΗ κομητεία δημιουργήθηκε το 1887 και οργανώθηκε το 1910.  Ονομάστηκε έτσι από τον Κλίντον ΜακΚάμι Γουίνκλερ, συνταγματάρχη του Συνομοσπονδιακού Στρατού.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει έκταση 841 τετραγωνικά μίλια (2.180 km2 ), εκ των οποίων τα 841 τετραγωνικά μίλια (2.180 km2 ) είναι στεριά και τα 0,2 τετραγωνικά μίλια (0,52 km2) καλύπτονται από νερό. Το κλίμα είναι γενικά ξηρό και την άνοιξη και το καλοκαίρι είναι ζεστό. Οι πιο υψηλές ημερήσιες μέγιστες θερμοκρασίες στις ηπειρωτικές ΗΠΑ καταγράφονται συχνά σε περιοχές με χαμηλότερο υψόμετρο κοντά στον ποταμό Πέκος στην κομητεία, ιδιαίτερα κατά τους μήνες Απρίλιο, Μάιο και Ιούνιο.
### Γειτονικές κομητείες
*Κομητεία Άντριους (βορειοανατολικά)
*Κομητεία Έκτορ (ανατολικά)
*Κομητεία Ουόρντ (νότια)
*Κομητεία Λόβινγκ (δυτικά)
*Κομητεία Λι, Νέο Μεξικό (βορειοδυτικά)

## Παραπομπές


Κατηγορία:Κομητείες του Τέξας
Κομητεία Γουάις (Τέξας)

Η **Κομητεία Γουάις** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 68,632 κάτοικοι. Η διοικητική πρωτεύουσα (*έδρα*) είναι το Ντεκέιτερ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 923 τετραγωνικά μίλια (2.390 km2 ), εκ των οποίων τα 18 τετραγωνικά μίλια (47 km2 ) καλύπτονται από νερό.
### Γειτονικές κομητείες
*Κομητεία Μόνταγκιου (βόρεια)
*Κομητεία Κουκ (βορειοανατολικά)
*Κομητεία Ντέντον (ανατολικά)
*Κομητεία Τάραντ (νοτιοανατολικά)
*Κομητεία Πάρκερ (νότια)
*Κομητεία Τζακ (δυτικά)

## Παραπομπές


Κατηγορία:Κομητείες του Τέξας
Κομητεία Γιανγκ (Τέξας)

Η **Κομητεία Γιανγκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 187,867 κάτοικοι. Η διοικητική πρωτεύουσα (*έδρα*) είναι το Γκράχαμ.

Η κομητεία δημιουργήθηκε το 1856 και οργανώθηκε το 1874. Ονομάστηκε έτσι από τον Γουίλιαμ Κόκ Γιανγκ , έναν πρώιμο άποικο και στρατιώτη του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 931 τετραγωνικών μιλίων (2.410 km2 ), εκ των οποίων τα 914 τετραγωνικά μίλια (2.370 km2) είναι στεριά και τα 16 τετραγωνικά μίλια (41 km2) καλύπτονται από ύδατα (λίμνες, ποτάμια).

### Γειτονικές κομητείες
*Κομητεία Άρτσερ (βόρεια)
*Κομητεία Τζακ (ανατολικά)
*Κομητεία Πάλο Πίντο (νοτιοανατολικά)
*Κομητεία Στίβενς (νότια)
*Κομητεία Θρόκμορτον (δυτικά)

## Παραπομπές


Κατηγορία:Κομητείες του Τέξας
Sui iuris

***Sui iuris***, επίσης γραμμένη *sui juris*, είναι μια λατινική φράση που κυριολεκτικά σημαίνει "από το δικό σου δικαίωμα". Χρησιμοποιείται τόσο στο Κανονικό δίκαιο της Ρωμαιοκαθολικής Εκκλησίας όσο και στο αστικό δίκαιο. Ο όρος **εκκλησία ''sui iuris*** χρησιμοποιείται στον *Κώδικας Κανόνων των Ανατολικών Εκκλησιών* (CCEO) για να υποδηλώνει τις αυτόνομες εκκλησίες στην ρωμαιοκαθολική κοινωνία. Η Ρ/Καθολική Εκκλησία αποτελείται από 24 εκκλησίες, συμπεριλαμβανομένης της [[Λατινική Εκκλησία|Λατινικής Εκκλησίας]] και των 23 [[Ανατολικές Καθολικές Εκκλησίες|Ανατολικών Καθολικών εκκλησιών]].

== Ετυμολογία και ορθογραφία ==
Η λατινική *sui iuris* (οι επιμέρους λέξεις που σημαίνουν «εαυτός» και «νόμος») αντιστοιχεί στο ελληνικό «αὐτόνομος», από το οποίο προέρχεται η αγγλική λέξη autonomy.

Η ορθογραφία στα κλασικά λατινικά είναι sui iuris και στα μεσαιωνικά λατινικά sui juris. Το αγγλικό δίκαιο παίρνει τον όρο από τα Μεσαιωνικά Λατινικά, και έτσι γράφεται sui juris.

== Αστικό δίκαιο ==
Στο αστικό δίκαιο, η φράση *sui juris* υποδηλώνει δικαιοπρακτική ικανότητα και αναφέρεται σε έναν [[ενήλικας|ενήλικα]] που έχει την ικανότητα να διαχειρίζεται τις δικές του υποθέσεις. Αντιτίθεται στον όρο *alieni juris*, που σημαίνει κάποιον όπως [[ανήλικος|ανήλικο]] ή άτομο με [[Νοητική αναπηρία|νοητική υστέρηση]] που είναι νομικά ανίκανο και βρίσκεται υπό τον έλεγχο άλλου. Υποδηλώνει επίσης ένα άτομο ικανό να μηνύσει και/ή να μηνυθεί σε δικαστική διαδικασία στο όνομά του (*suo nomine*) χωρίς την ανάγκη ενός *ad litem'', δηλαδή ενός δικαστικά διορισμένου εκπροσώπου, που ενεργεί για λογαριασμό ενός εναγομένου, ο οποίος θεωρείται ανίκανος να εκπροσωπήσει τον εαυτό του.

## Παραπομπές

Κατηγορία:Λατινικές φράσεις
Κατηγορία:Καθολικές ιδιαίτερες ανεξάρτητες εκκλησίες
Κατηγορία:Κανονικό δίκαιο της Καθολικής Εκκλησίας
Κομητεία Ουόρντ (Τέξας)

Η **Κομητεία Ουόρντ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 11,644 κάτοικοι.  Η διοικητική πρωτεύουσα (*έδρα*) είναι το Μόναχανς. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 836 τετραγωνικών μιλίων (2.170 km2 ), εκ των οποίων τα 836 τετραγωνικά μίλια (2.170 km2) είναι γη και τα 0,2 τετραγωνικά μίλια (0,52 km2 ) (0,03%) καλύπτονται από νερό.

## Παραπομπές


Κατηγορία:Κομητείες του Τέξας
Αρχιπέλαγος Λουκάγιαν

Το **Αρχιπέλαγος Λουκάγιαν** (), γνωστό και ως **Αρχιπέλαγος των Μπαχαμών**, είναι μια νησιωτική ομάδα που περιλαμβάνει τις Μπαχάμες και τα Βρετανικά Υπερπόντια Εδάφη των Νήσων Τερκς και Κάικος. Το αρχιπέλαγος βρίσκεται στον δυτικό Ατλαντικό Ωκεανό, βόρεια της Κούβας και των άλλων νησιών των Αντιλλών, και ανατολικά και νοτιοανατολικά της Φλόριντα.

Ο Ουίλιαμ Κίγκαν γράφει: *Πέρα από τις σύγχρονες πολιτικές εκτιμήσεις, τα νησιά αποτελούν ένα ενιαίο αρχιπέλαγος με κοινές γεωλογικές, οικολογικές και πολιτιστικές ρίζες*. Αν και μερικές φορές θεωρείται μέρος της περιοχής της Καραϊβικής, το Αρχιπέλαγος Λουκάγιαν δεν βρίσκεται γεωγραφικά εντός της Καραϊβικής Θάλασσας.

## Παραπομπές


## Βιβλιογραφία
* Keegan, William F. (1992) *The People Who Discovered Columbus: The Prehistory of the Bahamas.* University Press of Florida

## Περαιτέρω ανάγνωση
* 

Κατηγορία:Αρχιπελάγη του Ατλαντικού Ωκεανού
Κατηγορία:Νησιά του Βόρειου Ατλαντικού Ωκεανού
Καρύδι Ιεράπετρας Λασιθίου

Το **Καρύδι** είναι μικρός οικισμός της Κοινότητας Μύθων του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

## Γενικά στοιχεία
Το Καρύδι βρίσκεται στα δυτικά όρια με την Περιφερειακή Ενότητα Ηρακλείου, στα νότια του δάσους του Σελακάνου και τους νότιους πρόποδες των Λασιθιώτικων Ορέων, σε υψόμετρο 730 μέτρα. Απέχει περίπου 27 χιλιόμετρα Δ. της Ιεράπετρας και 8 χιλιόμετρα (οδικά) Δ.-ΒΔ από τους Μύθους. Θρησκευτικό αξιοθέατο της περιοχής είναι η Μονή της Παναγίας της Καρυδιανής. 

Αναφέρεται επίσημα το 1940 στην Κοινότητα Μουρνιών. Σύμφωνα με το σχέδιο Καλλικράτης μαζί με τους Μύθους, το Μινό, τον Ορνιά και την Συκιά αποτελούν την κοινότητα Μύθων που υπάγεται στη Δημοτική Ενότητα Ιεράπετρας του Δήμου Ιεράπετρας ενώ σύμφωνα με την απογραφή 2021 απογράφησαν 19 κάτοικοι ενώ με αυτήν του 2011 ήταν 20.

## Εξωτερικοί σύνδεσμοι

* Η Ιερά Μονή Παναγίας Καρυδιανής Ιεράπετρας και ο οικισμός Καρύδι.

## Σημείωση
Στο Λασίθι υπάρχουν ακόμα δύο συνώνυμοι οικισμοί: το Καρύδι στον Δήμο Αγίου Νικολάου και το Καρύδι στον Δήμο Σητείας.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Μπαλίχ

Ο **Μπαλίχ** (αραβ. نهر البليخ) είναι ποταμός συνεχούς ροής της Συρίας, που πηγάζει κοντά στο Τελ Αμπιάντ. Ρέει προς τα νότια και εκβάλλει στον Ευφράτη δίπλα στη σημερινή πόλη Ράκκα. Με μήκος περίπου 100 χιλιόμετρα, ο Μπαλίχ είναι ο δεύτερος μεγαλύτερος παραπόταμος του Ευφράτη στη Συρία, μετά τον Αβώρ (Χαμπούρ). Αποτελεί σημαντικό υδάτινο πόρο και μεγάλα τμήματά του έχουν προσφάτως αποκτήσει τεχνητή κοίτη.

## Γεωγραφία
Η βασική πηγή του Μπαλίχ είναι η καρστική πηγή Αΐν αλ-Αρούς, δίπλα στα σύνορα Συρίας-Τουρκίας. Επιπροσθέτως, ο ποταμός δέχεται νερά από αρκετά ρυάκια και ποτάμια που έχουν νερό μόνο τον χειμώνα, ή και ξεροπόταμα (*[[ουάντι]]*) που έχουν νερό μόνο όταν βρέχει πολύ. Οι κυριότεροι παραπόταμοι του Μπαλίχ είναι οι Τζουλάμπ, Καραμόγκ και Ουάντι αλ-Χεντέρ.
 
Λίγα χιλιόμετρα νοτίως της Αΐν αλ-Αρούς ο Μπαλίχ ενώνεται με το κανάλι του Τζουλάμπ, ο οποίος πηγάζει από πηγές βορείως της Σανλιούρφα, αλλά συνήθως το νερό του απορροφάται ή εξατμίζεται κοντά στη Χαρράν, προτού μπορέσει να φθάσει έως τον Μπαλίχ. Ο μεγάλος αριθμός από ξερά σήμερα πηγάδια στην παλαιά πόλη της Χαρράν υποδεικνύει ότι ο υδροφόρος ορίζοντας μάλλον ήταν σε σημαντικά υψηλότερο επίπεδο κατά το παρελθόν.

Το Ουάντι αλ-Χεντέρ συλλέγει τα νερά της πεδιάδας ανατολικώς της κοιλάδας του Μπαλίχ και τροφοδοτείται με τη σειρά του από άλλα ουάντι. Αυτά τα ουάντι, όπως και ο ποταμός Καραμόγκ, μπορούν να μεταφέρουν port considerable amounts of water after ραγδαίες βροχοπτώσεις, και μεγάλα τεμάχια ασβεστόλιθου μπορούν να παρατηρηθούν στα κατώτερα μέρη του ρου τους.

## Ιστορία
Ο ποταμός βρίσκεται στο επίκεντρο μιας περιοχής πλούσιας σε παναρχαία ιστορία. Και στις δύο όχθες του υπάρχουν πολυάριθμοι λοφίσκοι-οικισμοί που χρονολογούνται σε ορισμένες περιπτώσεις τουλάχιστον από την Ύστερη Νεολιθική περίοδο, την 6η χιλιετία π.Χ.. Στην Εποχή του Χαλκού (3η χιλιετία π.Χ.) η αρχαία Τουττούλ (κοντά στη σημερινή Ράκκα, δηλαδή στην εκβολή του Μπαλίχ) και το Τελ Χουέρα στον βορρά (στο Ουάντι Χαμάντ, κοντά στον Μπαλίχ) ήταν σημαντικές πόλεις. Κατά τη διάρκεια των χιλιετιών η περιοχή γνώρισε μια συνεχή αλληλεπίδραση μεταξύ νομαδικών φυλών και εγκατεστημένων πληθυσμών. Οι μεν μερικές φορές έπαιρναν το πάνω χέρι έναντι των δε και αντιστρόφως.

Στην κλασική αρχαιότητα η περιοχή ονομαζόταν Οσροηνή και είχε πρωτεύουσα την Έδεσσα/Καλλιρόη (τη σημερινή Σανλιούρφα της Τουρκίας). Αυτή η Έδεσσα (αραβ. Αρ-Ρουχά) και μια άλλη εξέχουσα αρχαία πόλη της κοιλάδας του Μπαλίχ, η Χαρράν, εμφανίζονται στις μουσουλμανικές και εβραϊκές παραδόσεις αντίστοιχα, στις ιστορίες του Αβραάμ και άλλων Εβραίων πατριαρχών (και μητριαρχών). Μετά την ισλαμική κατάκτηση τον 7ο αιώνα μ.Χ. η περιοχή ήταν γνωστή με το όνομα μιας αραβικής φυλής Ντιγιάρ Μουντάρ («λίκνο των Μουντάρ»). Το 762, ο χαλίφης Αλ-Μανσούρ έκτισε μια πόλη φρουράς στη συμβολή του Μπαλίχ με τον Ευφράτη, την Αρ-Ραφίκα, η οποία συγχωνεύθηκε με την ελληνιστική πόλη Καλλίνικο και εξελίχθηκε στη σημερινή Ράκκα.

## Παραπομπές


Κατηγορία:Ποταμοί της Συρίας
Κατηγορία:Ποταμοί της Τουρκίας
Κατηγορία:Διεθνείς ποταμοί της Ασίας
Καραμεντερές

Ο **Καραμεντερές** (τουρκ. *Karamenderes*) είναι ποταμός της Τουρκίας, στην Επαρχία του Τσανάκκαλε, με μήκος 110 χιλιόμετρα. Ρέει προς τα δυτικά από το Όρος Ίδη (το σημερινό Καζ Νταγ), από όπου πηγάζει σε υψόμετρο περίπου 700 μέτρα πάνω από την επιφάνεια της θάλασσας, και εκβάλλει στο Αιγαίο Πέλαγος. Η λεκάνη απορροής του έχει έκταση περίπου 1.960 τετραγωνικά χιλιόμετρα.

Σύμφωνα με την *[[Ιλιάδα]]* του Ομήρου οι μάχες του Τρωικού Πολέμου διεξάχθηκαν στην πεδιάδα που σχηματίζει ο κάτω ρους του ποταμού αυτού, που τότε ονομαζόταν **[[Σκάμανδρος]]**. Πιο συγκεκριμένα όμως κατά τον Όμηρο, Σκάμανδρο τον αποκαλούσαν οι άνθρωποι, ενώ οι θεοί τον αποκαλούσαν **Ξάνθο**, πιθανώς για το κίτρινο-καφέ χρώμα των νερών του. Από την άλλη, ο Πλίνιος ο Πρεσβύτερος αναφέρει τον Ξάνθο και τον Σκάμανδρο ως δύο διαφορετικούς ποταμούς: γράφει ότι ο πρώτος εκβάλλει στο *Portus Achaeorum*, αφού πρώτα ενωνόταν με τον Σιμόεντα.

Ο Ψευδοπλούταρχος (περ. 300 μ.Χ.) γράφει ότι ο μυθικός ποτάμιος θεός Σκάμανδρος παρεφρόνησε κατά τη διάρκεια των μυστηρίων της Ρέας και έρριξε τον εαυτό του μέσα στον ποταμό Ξάνθο, ο οποίος από τότε έλαβε το όνομά του: Σκάμανδρος. Ο συγγραφέας προσθέτει ότι ένα βοτάνι «όμοιο με λαθούρι» φυτρώνει στις όχθες του, το οποίο φέρει ένα θυλάκιο με σπόρους που κάνουν θόρυβο όταν ωριμάζουν και όποιος κατέχει αυτό το φυτό «δεν φοβάται όραμα ή τη θέαση οποιουδήποτε θεού».

Ισχυρές είναι οι αρχαίες αναφορές στο χρώμα του νερού του ποταμού, που πίστευαν ότι είχε ακόμα και τη δύναμη να βάφει το μαλλί των προβάτων που το έπιναν. Κατά τον Όμηρο ο Σκάμανδρος είχε δύο πηγές κοντά στην πόλη της Τροίας, με τη μία να αναβλύζει θερμό νερό και την άλλη να αναβλύζει κρύο νερό, και ότι κοντά στις πηγές αυτές οι Τρωαδίτισσες συνήθιζαν να πλένουν ρούχα. Ο Στράβων σχολιάζει ότι στην εποχή του δεν υπήρχε θερμή πηγή στην περιοχή και βεβαιώνει ότι ο ποταμός είχε μόνο μια πηγή και αυτή βρισκόταν μακριά από την Τροία, στο όρος Ίδη. Τέλος γράφει ότι ο θρύλος ότι δήθεν πήγαζε κοντά στην Τροία προήλθε από το γεγονός ότι για ένα τμήμα του ρου του έρεε υπογείως και επανεμφανιζόταν στην επιφάνεια κοντά στην Τροία. Ο Όμηρος περιγράφει τον Σκάμανδρο ως μεγάλο και βαθύ ποταμό και ότι ο Σιμόεις ενωνόταν με τον Σκάμανδρο, ο οποίος στον ρου μετά την ένωση αυτή διατηρούσε την ονομασία «Σκάμανδρος». Παρά τον ισχυρισμό του Ομήρου για την ποσότητα νερού, ο Ηρόδοτος γράφει ότι τα νερά του δεν επαρκούσαν για την υδροδότηση της στρατιάς του Ξέρξη.

## Παραπομπές


Καραμεντερ
Κομητεία Γουάρτον (Τέξας)

Η **Κομητεία Γουάρτον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 41,570 κάτοικοι.  Η διοικητική πρωτεύουσα (*έδρα*) είναι το Γουάρτον.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.094 τετραγωνικών μιλίων (2.830 km2 ), εκ των οποίων τα 1.086 τετραγωνικά μίλια (2.810 km2 ) είναι στεριά και τα 8,2 τετραγωνικά μίλια (21 km2 ) (0,8%) καλύπτονται από ύδατα (λίμνες, ποτάμια). Η κομητεία βρίσκεται περίπου 210 χλμ. νοτιοανατολικά του Ώστιν.

### Γειτονικές κομητείες
*Κομητεία Ώστιν (βόρεια)
*Κομητεία Φορτ Μπεντ (βορειοανατολικά)
*Κομητεία Μπραζόρια (ανατολικά)
*Κομητεία Ματαγκόρντα (νοτιοανατολικά)
*Κομητεία Τζάκσον (νοτιοδυτικά)
*Κομητεία Λαβάκα (δυτικά)
*Κομητεία Κολοράντο (βορειοδυτικά)

## Παραπομπές


Κατηγορία:Κομητείες του Τέξας
Πολιτική πόλωση

**Πολιτική πόλωση** είναι η απόκλιση των πολιτικών στάσεων μακριά από το κέντρο, προς ιδεολογικά άκρα. Οι επιστήμονες κάνουν διάκριση μεταξύ **ιδεολογικής πόλωσης** (διαφορές μεταξύ των πολιτικών θέσεων) και **συναισθηματικής πόλωσης** (ένα συναισθητικό μίσος και δυσπιστία σε πολιτικές εξω-ομάδες).

Οι περισσότερες συζητήσεις για την πόλωση στην πολιτική επιστήμη εξετάζουν την πόλωση στο πλαίσιο των πολιτικών κομμάτων και των δημοκρατικών συστημάτων διακυβέρνησης. Στο δικομματισμό, η πολιτική πόλωση ενσωματώνει συνήθως την ένταση των διττών πολιτικών ιδεολογιών και των κομμουνιστικών ταυτότητών της. Ωστόσο, ορισμένοι πολιτικοί επιστήμονες υποστηρίζουν ότι η σύγχρονη πόλωση εξαρτάται λιγότερο από τις διαφορές πολιτικής σε αριστερή και δεξιά κλίμακα, αλλά όλο και περισσότερο από άλλες διαιρέσεις, όπως θρησκευτικές κατά κοσμικές, εθνικιστικές κατά παγκοσμιοποιητικές, παραδοσιακές κατά σύγχρονες ή αγροτικές κατά αστικές. Η πόλωση συνδέεται με τη διαδικασία της πολιτικοποίησης.

## Δείτε επίσης
* Διπολισμός
* Εμφύλιος πόλεμος
* Θεωρία των δύο άκρων
* Ιδεοκρατία
* Κοινωνική πόλωση
* Πολιτιστική πολυμορφία, σε αντίθεση
* Πολυκομματισμός
* Ρητορική μίσους
* Ψευδές δίλημμα

## Παραπομπές


## Περαιτέρω ανάγνωση

* 
* 

Κατηγορία:Πολιτική
Κατηγορία:Πολιτική επιστήμη
Κατηγορία:Πολιτική ορολογία
Κατηγορία:Σεχταρισμός
Άλλια

Ο **Άλλια** είναι μικρός ποταμός στο Λάτσιο της Ιταλίας. Είναι παραπόταμος του Τίβερη, με τον οποίο συρρέει περίπου 18 χλμ. από τη Ρώμη. Η πηγή του Άλλια βρίσκεται στα βουνά κοντά στην τοποθεσία του Κρουστομερίου και ρέει κοντά στο Μοντεροτόντο, προς τον Τίβερη.

Η συρροή του Άλλια και του Τίβερη είναι το μέρος της Μάχης του Άλλια, όπου οι Ρωμαίοι ηττήθηκαν από την Γαλατική φυλή των Σήνωνων υπό τον Βρέννο το 387 π.Χ.

## Παραπομπές


Κατηγορία:Ποταμοί της Ιταλίας
Σπυριδούλα Μάτσικα

Η **Σπυριδούλα Μάτσικα** (1971) είναι Ελληνίδα θεωρητική χημικός. Το 2014 εκλέχθηκε μέλος της Αμερικανικής Εταιρείας Φυσικής (American Physical Society).

## Σπουδές
Η Σπυριδούλα Μάτσικα γεννήθηκε το 1971 στην Ελλάδα. Σπούδασε στο Εθνικό και Καποδιστριακό Πανεπιστήμιο Αθηνών, από όπου έλαβε το πτυχίο της στη χημεία το 1994. Ολοκλήρωσε τη διδακτορική της διατριβή στο Πολιτειακό Πανεπιστήμιο του Οχάιο το 2000, υπό την επίβλεψη του Ράσελ Μ. Πίτσερ. Μετά την ολοκλήρωση του διδακτορικού της, εργάστηκε ως μεταδιδακτορική ερευνήτρια στο Πανεπιστήμιο Τζονς Χόπκινς με τον Ντέιβιντ Γιαρκόνι για τρία χρόνια.

## Ακαδημαϊκή πορεία
Το 2003 προσλήφθηκε ως επίκουρη καθηγήτρια στο Κολλέγιο Επιστήμης και Τεχνολογίας του Πανεπιστημίου Τέμπλ. Προήχθη σε αναπληρώτρια καθηγήτρια το 2009 και σε τακτική καθηγήτρια το 2014.

## Βραβεύσεις και διακρίσεις
Το 2005 τιμήθηκε με το βραβείο CAREER του Εθνικού Ιδρύματος Επιστημών (National Science Foundation) των ΗΠΑ. Το 2013 έλαβε υποτροφία από το Ίδρυμα Αλεξάντερ φον Χούμπολτ. Το 2014 εκλέχθηκε μέλος της Αμερικανικής  Εταιρείας Φυσικής «για τις συνεισφορές της στην κατανόηση της δυναμικής διεγερμένων μορίων κοντά σε κωνικές τομές και την ανάπτυξη μεθόδων υπολογισμού τους στα υψηλότερα επίπεδα θεωρίας».

## Παραπομπές


Κατηγορία:Έλληνες χημικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Λίμνη Ακφαντού

Η **Ακφαντού** (αραβ. بحيرة أكفادو μεταγρ. *Akfadou*) ή **Οκλιμίμ Αφρακάν** (βερβερ. *Oqlimim Afrakan*), γνωστή και ως **«Μαύρη Λίμνη»**, είναι λίμνη της Αλγερίας, ευρισκόμενη επάνω στα βουνά Τζουρτζουρά, μέσα στο Εθνικό Πάρκο Τζουρτζουρά και στο όριο μεταξύ των Επαρχιών Τιζί Ουζού και Μπετζάγια. Η επιφάνεια της λίμνης βρίσκεται σε υψόμετρο 1.200 μέτρα πάνω από την επιφάνεια της θάλασσας.

Κοντά στη λίμνη βρίσκεται το ομώνυμο Δάσος Ακφαντού, αξιοσημείωτο για τις πολλές oak trees. Η Ακφαντού αποτελεί δημοφιλής προορισμό για φυσιολάτρες τουρίστες, που αναζητούν μια ήσυχη απόδραση από τη ζωή των πόλεων.

Στη μία πλευρά της λίμνης έχει κατασκευασθεί ένα μικρό φράγμα, προκειμένου να διατηρείται μια σταθερή συγκεκριμένη στάθμη των νερών της, αρκετά υψηλή αν κρίνει κάποιος από την ύπαρξη κουφαριών δέντρων που έμειναν μερικώς βυθισμένα στη λίμνη.

## Δείτε επίσης
* Άτλας Τελλ

## Παραπομπές


Ακφαντου
Ζόραν Κνέζεβιτς

Ο **Ζόραν Κνέζεβιτς** (σερβ. Зоран Кнежевић, γενν. 23 Αυγούστου 1949) είναι Γιουγκοσλαβία/Σέρβος αστρονόμος, που γεννήθηκε στο Όσιγιεκ. Είναι ο σημερινός πρόεδρος της Σερβικής Ακαδημίας Επιστημών και Τεχνών (САНУ) από το 2023.

Οι κυριότερες επιστημονικές συνεισφορές του είναι στη έρευνα των κινήσεων των μικρών σωμάτων του Ηλιακού Συστήματος, των τροχιακών τους παραμέτρων και της παρέλξεών τους, καθώς επίσης και στην ταυτοποίηση και μελέτη της εξελίξεως οικογενειών αστεροειδών. Ο ίδιος ανεκάλυψε έναν αστεροειδή, τον 3176 Παολίτσι (*Paolicchi*) τον Νοέμβριο του 1980. Το 2002 έγινε διευθυντής του Αστεροσκοπείο του Βελιγραδίου και πρόεδρος της Εθνικής Αστρονομικής Επιτροπής της Σερβίας.

## Ονομάσθηκαν προς τιμή του
* Ο αστεροειδής **[[3900 Κνέζεβιτς]]**, που ανακαλύφθηκε το 1985 από τον Αμερικανό αστρονόμο Έντουαρντ Μπόουελ. Η επίσημη ονοματοδοσία έγινε στις 23 Δεκεμβρίου 1988.

## Παραπομπές

## Εξωτερικοί σύνδεσμοι
* Ο αστεροειδής 3900 Κνέζεβιτς στο *Dictionary of Minor Planet Names* του Lutz Schmadel, με πληροφορίες για τον αστρονόμο
* Σύντομη βιογραφία στο *www.astronomija.co.rs* (στη σερβική γλώσσα)

Κατηγορία:Σέρβοι αστρονόμοι
Λαδένια Κιμώλου

Η **λαδένια Κιμώλου** είναι μια ελληνική παραδοσιακή ντοματόπιτα (λέγεται και λαδόπιτα) με καταγωγή από την Κίμωλο. Είναι μια νηστίσιμη πίτα που μπορεί να καταναλωθεί καθόλη τη διάρκεια του χρόνου. Παρομοιάζεται με ελληνική πίτσα (κατ' αντιστοιχία της ιταλικής). Φτιάχνεται στην Κίμωλο από την εποχή της ενετοκρατίας. Για την παρασκευή της χρησιμοποιούνται λίγα απλά υλικά που παρήγαγε ο τόπος αυτός. Τη χαρακτηριστική της γεύση την παίρνει από το ελληνικό ελαιόλαδο και τη φρέσκια ντομάτα. Μπορεί να καταναλωθεί ως σνακ ή ως ελαφρύ γεύμα.   

Το σχήμα της μπορεί να είναι στρογγυλό, τετράγωνο ή ορθογώνιο. Η παραδοσιακή της μορφή είναι ορθογώνια, κομμένη σε τετράγωνα κομμάτια, φτιαγμένη σε ένα ταψί αλουμινίου. Το αλεύρι που χρησιμοποιείται είναι το αλεύρι σίτου (για όλες τις χρήσεις, ολικής άλεσης ή πολύσπορο), χωρίς αυτό να σημαίνει ότι δεν μπορούν να χρησιμοποιηθούν και άλλα άλευρα, όπως το καλαμποκάλευρο, το αλεύρι χωρίς γλουτένη κ.α.   

Αποτελείται από ζύμη από κάτω και επικάλυψη από πάνω. Η ζύμη περιέχει πολύ απλά υλικά, όπως αλεύρι, μαγιά, ελαιόλαδο, νερό και αλάτι. Η επικάλυψη συνήθως περιέχει ντομάτες, ξερό κρεμμύδι, ρίγανη, ελαιόλαδο, αλάτι και πιπέρι. Τόσο στη ζύμη όσο και στην επικάλυψη μπορούν να προστεθούν επιπλέον υλικά, όπως μυρωδικά (π.χ. θυμάρι, βασιλικός), ελιές, πιπεριές, νηστίσιμο κασέρι, νηστίσιμη φέτα, σκόρδο, κάπαρη, προσούτο, μετσοβόνε κτλ. Πάνω στη ζύμη πριν τοποθετηθεί η επικάλυψη μπορεί να προστεθεί σάλτσα ντομάτας, κέτσαπ ή μουστάρδα για να την κάνει πιο γευστική. Η λαδένια μπορεί να φτιαχτεί με πελτέ αντί για φρέσκια ντομάτα. Αυτή είναι η χειμωνιάτικη εκδοχή της.   

## Παραπομπές


Κατηγορία:Κυκλαδίτικη κουζίνα
Πάνος Λαμπρινίδης-Στάχτος

Ο **Πάνος Λαμπρινίδης-Στάχτος** είναι πολιτικός, Γραμματέας της Νεολαίας ΣΥ.ΡΙΖ.Α. και Συντηρητής Έργων Τέχνης.

Γεννήθηκε το 2000 και μεγάλωσε στον Βόλο, όπου συμμετείχε από τα μαθητικά του χρόνια στους κοινωνικούς αγώνες. Ως μαθητής του Μουσικού Σχολείου Βόλου υπήρξε για χρόνια πρόεδρος του 15μελούς Μαθητικού Συμβουλίου, πρωτοστατώντας στις πανελλαδικές κινητοποιήσεις των Μουσικών Σχολείων για την αναβάθμιση τους.

Σπούδασε στη Σχολή Εφαρμοσμένων Τεχνών και Πολιτισμού στο τμήμα Συντήρησης Αρχαιοτήτων και Έργων Τέχνης του Πανεπιστημίου Δυτικής Αττικής, όπου ανέπτυξε έντονη συνδικαλιστική και καλλιτεχνική δράση ως εκλεγμένο μέλος του φοιτητικού του συλλόγου.

Σήμερα εργάζεται ως ελεύθερος επαγγελματίας στον χώρο της Συντήρησης Έργων Τέχνης και είναι Μεταπτυχιακός φοιτητής στην Αρχιτεκτονική και Δομοστατική Αποκατάσταση Ιστορικών Κτιρίων και Συνόλων, της Σχολής Μηχανικών του ΠΑΔΑ.

Διετέλεσε υπεύθυνος Γραφείου Τύπου και Επικοινωνίας της Νεολαία ΣΥΡΙΖΑ την περίοδο 2023-2025.

Παράλληλα δραστηριοποιείται συνδικαλιστικά στον εργασιακό του κλάδο.

## Παραπομπές
NGC 4674

Ο **[[Νέος Γενικός Κατάλογος|NGC]] 4674** είναι ραβδωτός σπειροειδής γαλαξίας ο οποίος βρίσκεται στον αστερισμό Παρθένο. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια σύμφωνα με τον νόμο του Χαμπλ απέχει περίπου 88,8 εκατομμύρια έτη φωτός. Τον ανακάλυψε ο αστρονόμος Τζων Χέρσελ (John Herschel) στις 5 Μαΐου 1836.

## Υπερκαινοφανής
Έχει παρατηρηθεί ένας υπερκαινοφανής στον NGC 4674: ο αγνώστου τύπου **SN 1907A** στις 9 Μαΐου 1907.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Παρθένος (αστερισμός)
4674
43050
-01-33-005
Πάνος Καρνέζης

Ο **Πάνος Καρνέζης** (γενν. 1967 στην Αμαλιάδα) είναι Έλληνας συγγραφέας. Το 1992 μετακόμισε στην Αγγλία για να σπουδάσει Μηχανική και εργάστηκε για λίγο στη βιομηχανία, προτού αποκτήσει μεταπτυχιακό τίτλο στη Δημιουργική γραφή από το Πανεπιστήμιο Ανατολικής Αγγλίας. 

Η πρώτη του συλλογή διηγημάτων, με τίτλο *Little Infamies*, εκδόθηκε το 2002 και έλαβε θετικές κριτικές. Το 2004 κυκλοφόρησε το μυθιστόρημα *The Maze*, το οποίο διαδραματίζεται κατά τη διάρκεια της Μικρασιατικής εκστρατείας του 1919–1922 και έτυχε θερμής υποδοχής από τους κριτικούς. Το πιο πρόσφατο του μυθιστόρημα είναι το *The Convent* (2010), ενώ έχει επίσης συγγράψει το *The Birthday Party* (2007). Το 2019 κυκλοφόρησε το *We Are Made of Earth*, ένα έργο που εστιάζει στην ενοχή και την εξιλέωση, το οποίο απέσπασε επίσης ευνοϊκές κριτικές. Κατάγεται από τη Δυτική Ελλάδα, από τον νομό Ηλεία της Πελοποννήσου. Διαμένει στο Λονδίνο. 

## Βιβλιογραφία
* *Little Infamies* (2002)
* *The Maze* (2004) 
* *The Birthday Party* (2007) 
* *The Convent* (2010) 
* *The Fugitives* (2015) 
* *We Are Made of Earth* (2019) 

## Παραπομπές


Κατηγορία:Βρετανοί συγγραφείς
Κατηγορία:Έλληνες συγγραφείς του 20ού αιώνα
Απονέκρωση του κράτους

Η **απονέκρωση του κράτους** είναι μια μαρξιστική έννοια που επινόησε ο Φρίντριχ Ένγκελς αναφερόμενος στην προσδοκία ότι, ύστερα από το πέρασμα από την κατώτερη στην ανώτερη βαθμίδα της κομμουνιστικής κοινωνίας, δε θα χρειάζεται κάποιο όργανο καταναγκασμού και επιβολής, και έτσι το κράτος θα σταματήσει να υπάρχει.

## Προέλευση του όρου
O όρος προέρχεται από το *[[Αντι-Ντίρινγκ]]*, έργο του Ένγκελς, ο οποίος έγραψε στο τρίτο μέρος του κεφαλαίου 2:

«Η επέμβαση μιας κρατικής εξουσίας στις κοινωνικές σχέσεις γίνεται περιττή στον έναν τομέα μετά τον άλλο και έπειτα αδρανεί από μόνη της. Στη θέση της κυβέρνησης πάνω σε πρόσωπα, έρχεται η διαχείριση των πραγμάτων και η καθοδήγηση διαδικασιών παραγωγής. Το κράτος δεν "καταργείται", αλλά απονεκρώνεται».

Ένα σχετικό απόσπασμα από το έργο *[[H καταγωγή της οικογένειας, της ατομικής ιδιοκτησίας και του κράτους]]*:

«Η κοινωνία, που θα οργανώσει με τέτοιο τρόπο την παραγωγή πάνω στη βάση της ελεύθερης και ισότιμης ένωσης των παραγωγών, θα στείλει ολόκληρη την κρατική μηχανή εκεί, όπου θα είναι τότε η θέση της: στο μουσείο αρχαιοτήτων, δίπλα στο ροδάνι και στο μπρούτζινο τσεκούρι».

Αν και ο Ένγκελς ήταν ο πρώτος που χρησιμοποίησε τον όρο «απονέκρωση του κράτους», άλλοι μαρξιστές στοχαστές τον ανέπτυξαν, ειδικά ο Β. Ι. Λένιν, ο οποίος το αναλύει στο *[[Κράτος και επανάσταση]]*. Στο έργο αυτό ο Λένιν εξηγεί ότι το αστικό κράτος καταργείται από την προλεταριακή επανάσταση, αλλά όχι το κράτος συνολικά σαν θεσμός. Ιδρύεται το εργατικό/προλεταριακό/σοσιαλιστικό κράτος, το οποίο είναι «μισοκράτος» αφού έχει στόχο να απονεκρωθεί.

## Παραπομπές


Κατηγορία:Μαρξισμός
Κατηγορία:Ένγκελς
Νικηφόρηδων Λασιθίου

Το **Νικηφόρηδων** είναι μικρός οικισμός της Κοινότητος Μέσα Λασιθίου του Δήμου Οροπεδίου Λασιθίου και της τέως Επαρχίας Λασιθίου στην Περιφερειακή Ενότητα Λασιθίου της Κρήτης. 

Βρίσκεται στην ανατολική άκρη του Οροπεδίου Λασιθίου σε απόσταση μόλις 4 χιλιόμετρα νοτιοανατολικά από το  Τζερμιάδο (έδρα του δήμου) και 37 χιλιόμετρα δυτικά από τον Άγιο Νικόλαο. Απογράφεται επίσημα, για πρώτη φορά ως ξεχωριστός οικισμός το 2011. Σύμφωνα με το σχέδιο Καλλικράτης μαζί με το Μέσα Λασίθι, το Μέσα Λασιθάκι και το Σμαλιανό αποτελούν την κοινότητα Μέσα Λασιθίου που υπάγεται στον Δήμο Οροπεδίου και σύμφωνα με την απογραφή 2021 απογράφησαν 2 κάτοικοι ενώ με αυτήν του 2011 ήταν 6.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Οροπεδίου Λασιθίου
Λιλά (χρώμα)

thumb|right|Αποχρώσεις του λιλά χρώματος.

Το χρώμα **λιλά** είναι μια ελαφρύτερη απόχρωση του βιολετί που αντιπροσωπεύει το μέσο χρώμα των περισσότερων λουλουδιών λιλά, όπως είναι π.χ. η πασχαλιά. Τα χρώματα ορισμένων λουλουδιών λιλά μπορεί να είναι ισοδύναμα με χρώματα όπως απαλό λιλά, πλούσιο λιλά ή βαθύ λιλά. Ωστόσο, υπάρχουν και άλλα λουλούδια λιλά που έχουν κόκκινο - βιολετί χρώμα.

## Ετυμολογία
Το χρώμα λιλά, που προέρχεται από την αραβική λέξη «λιλάκ», πήρε το όνομά του από το λουλούδι λιλά τον 18ο αιώνα. Η πρώτη καταγεγραμμένη χρήση του όρου λιλά ως αγγλικό όνομα χρώματος ήταν το 1775.

## Στον πολιτισμό
Το λιλά ήταν ένα χρώμα που συνδεόταν με τα τελικά στάδια του πένθους στους αγγλικούς και ευρωπαϊκούς πολιτισμούς. Στη βικτοριανή εποχή, ήταν ένα κοινό χρώμα που φορούσαν οι γυναίκες για να υποδηλώσει ότι ήταν σε πένθος.

## Σημασία και συμβολισμός
Το χρώμα λιλά συμβολίζει τον πλούτο, την ευημερία και την κομψότητα. Συνδέεται επίσης με την καθαρότητα και τα νέα ξεκινήματα.

## Κωδικός ΗΕΧ
Ο δεκαεξαδικός κωδικός HEX για το λιλά είναι #BCB8C9, ο οποίος στο πρότυπο χρώματος RGB αποτελείται από 73.7% κόκκινο, 72.2% πράσινο και 78.8% μπλε. Παρόμοιοι δεκαεξαδικοί κωδικοί περιλαμβάνουν το #D3D2DB (παγωμένο λιλά) και το #E6E6FA (λεβάντα). Άλλοι δεκαεξαδικοί κωδικοί είναι οι #DCD0FF (απαλό λιλά), #D891EF (φωτεινό λιλά), #B666D2 (πλούσιο λιλά) και #86608E (γαλλικό λιλά).

## Σημειώσεις


## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Κατάλογος πρωθυπουργών του Σουρινάμ

Αυτό το λήμμα παραθέτει τους πρωθυπουργούς του Σουρινάμ από το 1949 έως το 1988. Το 1988, η θέση του Πρωθυπουργού του Σουρινάμ καταργήθηκε και αντικαταστάθηκε από έναν αντιπρόεδρο, ο οποίος προεδρεύει στο Συμβούλιο Υπουργών *[[ex officio]]*.

## Κατάλογος πρωθυπουργών

;Πολιτικά κόμματα

;Κατάσταση

## Γραμμή χρόνου

## Παραπομπές



Σουριναμ
Μάχη της Άρνας

Η **Μάχη της Άρνας** ήταν μία από τις πρώτες ένοπλες συγκρούσεις της Ελληνικής Επανάστασης του 1821 στη Λακωνία. Έλαβε χώρα τον Απρίλιο του ίδιου έτους, στην ορεινή Άρνα, στους πρόποδες του Ταϋγέτου.

## Ιστορικό πλαίσιο
Στις αρχές της Επανάστασης, οι ελληνικές δυνάμεις προσπαθούσαν να εδραιώσουν τον έλεγχο σε στρατηγικά σημεία της Πελοποννήσου. Η Άρνα, λόγω της γεωγραφικής της θέσης και της εγγύτητας προς τον Μυστρά και τη Σπάρτη, είχε ιδιαίτερη στρατηγική σημασία.

### Ηγεσία και εξέλιξη της μάχης
Επικεφαλής των ελληνικών δυνάμεων φέρεται να ήταν ο **Δημήτρης Δρογκάρης**, τοπικός οπλαρχηγός. Σύμφωνα με προφορικές παραδόσεις και τοπικές πηγές, οι ελληνικές δυνάμεις απέκρουσαν ισχυρή οθωμανική επίθεση, προκαλώντας σημαντικές απώλειες.

Ορισμένες αφηγήσεις κάνουν λόγο για χιλιάδες νεκρούς Οθωμανούς, ωστόσο ο αριθμός των **30.000 νεκρών** δεν επιβεβαιώνεται από τις κύριες ιστορικές πηγές και πιθανώς υπερβάλλει την πραγματική έκταση των απωλειών.

## Δημήτρης Δρογκάρης
Ο Δημήτρης Δρογκάρης υπήρξε τοπικός αγωνιστής της Επανάστασης. Αν και δεν περιλαμβάνεται σε όλες τις πανελλήνιες ιστορικές αναφορές, στη Νότια Λακωνία τιμάται ως ήρωας για τη συμβολή του στη μάχη. Το όνομά του συνδέεται με την τοπική παράδοση και την ιστορική μνήμη της Άρνας.

## Μνήμη
Στην Άρνα πραγματοποιούνται τοπικές εκδηλώσεις τιμής και μνήμης για τη μάχη και τους αγωνιστές της, ενώ ο Δημήτρης Δρογκάρης παραμένει σημαντικό πρόσωπο για την τοπική ιστορική ταυτότητα.

## Παραπομπές


## Βιβλιογραφία
* Διονύσιος Κόκκινος, *Η Ελληνική Επανάστασις*, Τόμος Α΄, Εκδόσεις Μέλισσα, Αθήνα 1957.
* Σπύρος Μαρκεζίνης, *Η Πολιτική Ιστορία της Νεωτέρας Ελλάδος*, Τόμος 1, Εκδόσεις Πάπυρος, 1966.
* Βουλή των Ελλήνων, *Αρχεία της Ελληνικής Παλιγγενεσίας* (Τόμος Β΄), Αθήνα 1971.
* Εταιρεία Λακωνικών Μελετών, *Λακωνικές Σπουδές*, διάφορα τεύχη.

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Λακωνίας
Τιβέριος Μινούκιος Αυγουρίνος

Ο **Τιβέριος Μινούκιος Αυγορίνος**, λατιν.: *Tiberius Minucius Augurinus* (απεβ. το 305 π.Χ.) ήταν Ρωμαίος πολιτικός και μέλος του γένους των Μινουκίων.  

## Βιογραφία
Το επίθετό του (cognomen) Augurinus σημαίνει μικρός οιωνοσκόπος (augur). Το 305 π.Χ. κατείχε την υπατεία μαζί με τον Λεύκιο Ποστούμιο Μέγελο. Και οι δύο ύπατοι κήρυξαν πόλεμο εναντίον των Σαμνιτών στον Β΄ Σαμνιτικό Πόλεμο.  Ο Μινούκιος απεβίωσε από τραύματα που υπέστη μετά τη νικηφόρα μάχη του Βοβιάνουμ. Ο Μάρκος Φούλβιος Κούρβος Παιτίνος τον διαδέχθηκε ως ύπατος. 

## Αναφορές

Κατηγορία:Ρωμαίοι ύπατοι
Μάρκος Φούλβιος Κούρβος Παιτίνος

Ο **Μάρκος Φούλβος Κούρβος Παιτίνος**, λατιν.: *Marcus Fulvius Curvus Paetinus* ήταν Ρωμαίος ύπατος το 305 π.Χ. μαζί με τον Λεύκιο Ποστούμιο Μέγελο. Εξελέγη για να αντικαταστήσει τον Τιβέριο Μινούκιο Αυγουρίνο, ο οποίος απεβίωσε ενόσω κατείχε το αξίωμα.  

Ήταν γιος του Λεύκιου Φούλβιου Κούρβου, υπάτου το 322 π.Χ.  Ήταν μέλος του πληβείου γένους των Φουλβίων.

Νίκησε τους Σαμνίτες στον Β΄ Πόλεμο των Σαμνιτών και εόρτασε θρίαμβο. 

## Αναφορές

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι ύπατοι του 4ου αιώνα π.Χ.
Πόπλιος Βινίκιος

Ο **Πόπλιος Βινίκιος**, λατιν.: *Publius Vinicius*, ήταν Ρωμαίος συγκλητικός, που δραστηριοποιήθηκε κατά τη διάρκεια της βασιλείας των Αυτοκρατόρων Αυγούστου και Τιβέριου. Ήταν γιος του Μάρκου Βινίκιου, υπάτου του 19 π.Χ. 

Ο Βινίκιος ήταν τακτικός ύπατος το 2 μ.Χ. με τον Πόπλιο Αλφήνο Βάρο και ήταν αυτοκρατορικός λεγάτος για τη Μακεδονία και τη Θράκη. Εκεί διοικούσε μία λεγεώνα ως στρατιωτικός τριβούνος υπό τον Λεύκιο Καλπούρνιο Πίσωνα.   Αρκετά χρόνια μετά την ανάληψη των καθηκόντων του ως υπάτου, ο Βινίκιος ήταν ανθύπατος (κυβερνήτης) της Ασίας κάποια στιγμή μεταξύ 10 και 15 μ.Χ., πιθανότερα το 10/11 μ.Χ. 

Ο γιος του, Μάρκος Βινίκιος, ήταν ύπατος το 30 μ.Χ. και για δεύτερη φορά το έτος 45. 

## Αναφορές

Κατηγορία:Ύπατοι της Ρωμαϊκής Αυτοκρατορίας
Κατηγορία:Ρωμαίοι ύπατοι
Πόπλιος Κορνήλιος Λέντουλος Σκιπίων (ύπατος το 2)

Ο **Πόπλιος Κορνήλιος Λέντουλος Σκιπίων**, λατιν.: *Publius Cornelius Lentulus Scipio*, ήταν Ρωμαίος συγκλητικός, που δραστηριοποιήθηκε κατά τη διάρκεια της βασιλείας του Αυτοκράτορα Αυγούστου. Διετέλεσε ύπατος για το δεύτερο μισό του 2 μ.Χ. με συνάδελφο τον Τίτο Κουίνκτιο Κρισπίνο Βαλεριανό. Ήταν το πρώτο μέλος του γένους των Κορνηλίων, που συνδύασε το όνομα των δύο πιο διάσημων κλάδων αυτής της οικογένειας, των Λεντούλων και των Σκιπιώνων, στο δικό του όνομα. 

Το γεγονός ότι ένα άλλο μέλος των Κορνηλίων Λεντούλων αναβίωσε το όνομα ενός από τους διάσημους αλλά εξαφανισμένους κλάδους τους, αυτού των Μαλουγινένσις, στο δικό του όνομα, δηλαδή ο Σέρβιος Κορνήλιος Λέντουλος Μαλουγινένσις, ύπατος το έτος 10, έχει οδηγήσει αρκετούς ειδικούς να πιστέψουν, ότι οι δύο ήταν αδέλφια. Το γεγονός ότι η συγγένεια και των δύο υποδηλώνει, ότι και οι δύο ήταν γιοι ενός Γναίου και εγγονοί ενός Γναίου, ενισχύει αυτή τη θεωρία. Ο Ρόναλντ Σάιμ συμφώνησε με αυτή την ταύτιση «μέχρι να έχουμε κάτι καλύτερο».  Η ταυτότητα αυτού του Γναίου Κορνήλιου Λέντουλου είναι αβέβαιη: ο Σάυμ προτείνει ότι θα μπορούσε να είναι ο Γναίος Κορνήλιος Λέντουλος «ο ναύαρχος», ή θα μπορούσε να είναι ο Γναίος Κορνήλιος Λέντουλος, ο ταμίας του Καίσαρα (quaestor Caesaris) λίγο μετά τη μάχη του Άκτιου, αλλά καταλήγει στο συμπέρασμα ότι «η εικασίες σε αυτά, λίγο ωφελούν».  Ο τελευταίος Γναίος Κορνήλιος Λέντουλος ταυτίζεται μερικές φορές με τον Γναίο Κορνήλιο Λέντουλο Οιωνοσκόπο. 

Λίγα είναι γνωστά για αυτόν τον ύπατο, και όλα όσα γνωρίζουμε σχετίζονται με τους απογόνους του. Ο Σάυμ προσδιορίζει τον γιο του ως τον Πόπλιο Γναίο Κορνήλιο Λέντουλο, ύπατο το 24. 

## Αναφορές

Κατηγορία:Ύπατοι της Ρωμαϊκής Αυτοκρατορίας
Λεύκιος Γενούκιος Αβεντινένσις (ύπατος το 303 π.Χ.)

Ο **Λεύκιος Γενούκιος Αβεντινένσις**, λατιν.: *Lucius Genucius Aventinensis*, ήταν Ρωμαίος πολιτικός του τέταρτου αιώνα π.Χ.

## Καταγωγή
Ήταν μέλος του γένους των Γενουκίων. Το επίθετό του (cognomen) *Aventinensis* σημαίνει "του Αβεντίνου (λόφου)". Ο Γάιος Γενούκιος Κλεψίνα και ο Λεύκιος Γενούκιος Κλεψίνα, ύπατοι το 276 και 271 π.Χ. αντίστοιχα, ήταν πιθανότατα γιοι του. 

## Σταδιοδορμία
Ο Λ. Γενούκιος υπηρέτησε ως ύπατος το 303 π.Χ. με συνάδελφό του τον Σέρβιο Κορνήλιο Λέντουλο Μαλουγινένσις.  Έξι χιλιάδες Ρωμαίοι πολίτες στάλθηκαν στις αποικίες Άλβα Φούκενς στην κατεχόμενη περιοχή των Aικούων και *Σόρα* στην περιοχή των Σαμνιτών. Οι Ερνίκιοι αναστατώθηκαν από αυτό, και τους δόθηκε το Αρπίνον και η Τρεβούλα ως αποζημίωση. 

## Αναφορές

Κατηγορία:Ρωμαίοι ύπατοι του 4ου αιώνα π.Χ.
Τίτος Κουίνκτιος Κρισπίνος Βαλεριανός

Ο **Τίτος Κουίνκτιος Κροσπίνος Βαλεριανός**, λατιν.: *Titus Quinctius Crispinus Valerianus* ήταν Ρωμαίος συγκλητικός, ο οποίος δραστηριοποιήθηκε κατά τη βασιλεία του Αυγούστου. Υπήρξε ύπατος στο δεύτερο μισό του 2 μ.Χ. ως συνάδελφος του Πόπλιου Κορνήλιου Λέντουλου Σκιπίωνα. 

Ο Κρισπίνος Βαλεριανός ήταν πατρικίας καταγωγής, αλλά οι οικογενειακές του διασυνδέσεις πέρα από αυτό είναι ασαφείς. Θα μπορούσε να είναι ο βιολογικός γιος ενός Βαλερίου, που υιοθετήθηκε από τον Τίτο Κουίνκτιο Κρισπίνο Σουλπικιανό, έναν από τους φερόμενους εραστές της Ιουλίας της Πρεσβύτερης· ή ο γιος ενός Κουίνκτιου Κρισπίνου και μίας Βαλερίας·  ή ακόμη και ο αδελφός του Κρισπίνου Σουλπικιανού. 

Ένα συγκεκριμένο γεγονός στη ζωή του είναι η ημερομηνία της πραιτωρίας του, η οποία ήταν το 2 π.Χ.  Αυτό μας επιτρέπει να συμπεράνουμε ότι ανέλαβε την υπατεία *anno suo*, και καθορίζοντας το έτος γέννησής του ως το 32 π.Χ. Γνωρίζουμε ότι ήταν μέλος των αδελφών των αγρών (fratres arvales), καθώς επιγραφές επιβεβαιώνουν την παρουσία του στις τελετές τους από το 14 έως το 27 μ.Χ.  Πιθανότατα απεβίωσε πριν από το τέλος της βασιλείας του Τιβέριου.

## Αναφορές

Κατηγορία:Ρωμαίοι ύπατοι του 1ου αιώνα
Πόπλιος Σουλπίκιος Σαβέριο (ύπατος το 304 π.Χ.)

Ο **Πόπλιος Σουλπίκιος Σαβέριο**, λατιν.: *Publius Sulpicius Saverrio*, ήταν Ρωμαίος πολιτικός του τέταρτου και τρίτου αιώνα π.Χ. 

## Καταγωγή
Ο Π. Σουλπίκιος Σαβέριο ήταν μέλος του γένους των Σουλπικίων. Ο πατέρας του ονομαζόταν Σέρβιος και ο παππούς του Πόπλιος.   Γιος του ήταν ο ομώνυμος Πόπλιος Σουλπίκιος Σαβέριο, ύπατος το 279 π.Χ.   

## Σταδιδορομία
Το 304 π.Χ. ο Π. Σουλπίκιος εξελέγη ύπατος με συνάδελφό του τον Πόπλιο Σεμπρώνιο Σοφό.    Αυτό το έτος, ο Β΄ Πόλεμος των Σαμνιτών διευθετήθηκε με συνθήκη ειρήνης. Τότε οι Αίκουοι ηττήθηκαν σε σύντομο χρονικό διάστημα, και ο Σοφός θριάμβευσε εναντίον τους, ενώ ο Σαβέριο εόρτασε τον θρίαμβό του επί των Σαμνιτών.    Ο Σαβέριο εξελέγη τιμητής για το έτος 300, με τον συνάδελφό του τον ύπατο. Ίδρυσαν δύο νέες φυλές: την *Aniensis* και την *Τerentina*.    Ο Σαβέριο υπηρέτησε ως μεσοβασιλιάς (Interrex) το 298.  

## Αναφορές

## Βιβλιογραφία
* *Φάστι Καπιτωλίνι*, AE 1900, 83 ; 1904, 114; AE 1927, 101 ; 1940, 59, 60.
* *Fasti Triumphales*, AE 1889, 70 ; 1898, 80; 1904, 113, 196; 1930, 60; 1940, 61.
* Τίτος Λίβιος ( Λίβιος ), *Ιστορία της Ρώμης* .
* Μπάρθολντ Γκέοργκ Νίμπουρ, *Η Ιστορία της Ρώμης*, Ιούλιος Τσαρλς Χέαρ και Κόννοπ Θίρλβαλ, μτφρ. , Τζον Σμιθ, Κέιμπριτζ (1828).
* *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]*, William Smith, επιμ. , Little, Brown and Company, Βοστώνη (1849).
* René Cagnat *et alii*, *L'Année épigraphique* (The Year in Epigraphy, συντομογραφία *AE* ), Presses Universitaires de France (1888–σήμερα).
* T. Robert S. Broughton, *Οι Δικαστές της Ρωμαϊκής Δημοκρατίας*, Αμερικανική Φιλολογική Εταιρεία (1952–1986).

Κατηγορία:Ρωμαίοι ύπατοι του 4ου αιώνα π.Χ.
Γκιρμιζί Γκεσεμπέ

Το **Γκιρμιζί Γκεσεμπέ** είναι χωριό και δήμος στην περιοχή Γκουμπά του Αζερμπαϊτζάν. Το 2010, είχε πληθυσμό 3.598 κατοίκων, κυρίως Εβραίων. Πιστεύεται ευρέως ότι είναι το μόνο πληθυσμιακό κέντρο του κόσμου που αποτελείται αποκλειστικά από Εβραίους εκτός Ισραήλ και Ηνωμένων Πολιτειών, και θεωρείται επίσης το τελευταίο επιζών στετλ.

Βρίσκεται απέναντι από το ποτάμι Γκουντιάλ από την πόλη Γκουμπά και είναι ο κύριος οικισμός του εβραϊκού πληθυσμού του Καυκάσου του Αζερμπαϊτζάν. Η πιο ευρέως ομιλούμενη γλώσσα στο χωριό είναι η Ιουδαϊκή-Τατ.

Τα ονόματα του δήμου στα αζερικά, ρωσικά και εβραϊκά μεταφράζονται όλα ως «Κόκκινη Πόλη» ή «Κόκκινο Χωριό», υποτίθεται σε αναφορά στα κόκκινα πλακάκια που χρησιμοποιούνται στα κτίρια. Άλλες πηγές αποδίδουν το όνομα του Γκιρμιζί Γκεσεμπέ στο προστατευμένο καθεστώς που έλαβε κατά τη διάρκεια του Β΄ Παγκοσμίου Πολέμου, όταν οι κάτοικοι του προστατεύονταν από πιθανή δίωξη υπό το φως της εισβολής της Ναζιστικής Γερμανίας στη Σοβιετική Ένωση.

## Ιστορία

δεξιά|μικρογραφία|Πανοραμική άποψη του χωριού.

## Δημογραφία
Αρχικά, διασκορπισμένος σε όλη την ορεινή περιοχή, ο εβραϊκός πληθυσμός των υψίπεδων έγινε όλο και πιο επικεντρωμένος γύρω από την Γκουμπά.

Το 1881, 213.138 Εβραίοι εγγράφηκαν επίσημα σε 34 οικισμούς της Καυκασίας. Τα τελευταία εκατό χρόνια, μαζί με τους Ορεινούς Εβραίους, ζούσαν και στο Αζερμπαϊτζάν Εβραίοι από άλλες εθνογλωσσικές ομάδες ή άλλες που ορίζονται από την περιοχή καταγωγής τους: Ασκεναζί Εβραίοι, Κριμτσάκοι, Κούρδοι Εβραίοι και Γεωργιανοί Εβραίoι. Ωστόσο, από τον 19ο αιώνα, η πλειοψηφία του εβραϊκού πληθυσμού της δημοκρατίας αποτελούνταν από τους Ορεινούς Εβραίους.

## Ιουδαϊκές θρησκευτικές συνήθειες
Υπάρχουν δύο συναγωγές στο Γκιρμιζί Γκεσεμπέ: η Συναγωγή Έξι Τρούλων, που χτίστηκε το 1888 και ανακαινίστηκε το 2000, και η Συναγωγή Γκιλάκι, που χτίστηκε το 1896 και ανακαινίστηκε πρόσφατα.

Οι κάτοικοι μιλούν τρεις γλώσσες: Ιουδαϊκά-Τατ, που ομιλούνται από τους Ορεινούς Εβραίους στην καθημερινή ζωή, ρωσικά και αζερικά. Σε ένα από τα δύο σχολεία του χωριού τα μαθήματα διδάσκονται στα αζερικά ή στα ρωσικά.

## Δείτε επίσης
* Ιστορία των Εβραίων στο Αζερμπαϊτζάν

## Σημειώσεις

## Παραπομπές


## Πηγές

* 
* Inga Saffron, "The Mountain Jews of Guba", *The Philadelphia Inquirer*. 21 Ιουλίου 1997, σελ. 1. Πρόσβαση την 1η Μαΐου 2006
* Tom Parfitt, "Life Drains Away from Lost Tribe of Mountain Jews", *[[The Telegraph|The Daily Telegraph]]*, 27 Απριλίου 2003, Πρόσβαση στις 21 Οκτωβρίου 2014
* Amiram Barkat, "The village people", *Haaretz* 29 Σεπτεμβρίου 2006, Πρόσβαση στις 30 Σεπτεμβρίου 2006

Κατηγορία:Χωριά του Αζερμπαϊτζάν
Κατηγορία:Στετλ
Κατηγορία:Κατοικημένες περιοχές στην Επαρχία Κούμπα
Κατηγορία:Εβραϊκές κοινότητες
Κατηγορία:Σχέσεις Αζερμπαϊτζάν-Ισραήλ